Bud prestegjeld

Bud prestegjeld var et prestegjeld tilhørende Molde domprosti. Det omfattet sogn i Fræna kommune i Møre og Romsdal fylke, og hovedkirken var Bud kirke.

Buds kirkesogn er nå en del av Hustadvika kirkelige fellesråd, og underlagt Molde domprosti i Møre bispedømme i Den norske kirke.

Historikk 

Búðaver sókn (norrønt) har sin opprinnelse fra kristningen av landet. Bud antas å være lagt under Aukra i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I Reformatsen 1589 lå Bud og Hustad kirker under Ackerøe Præstegjeld, betjent av en residerende kapellan på Bud. Ved kgl.res. av 4. april 1755 ble Bud som hovedsogn og Hustad som annekssogn skilt ut fra Agerøe som eget sognekall.

Boe prestegjeld dannet grunnlaget for Boe  formannskapsdistrikt, som ble opprettet i 1837.

1. januar 2004 ble Bud prestegjeld avviklet, og menighetene i Bud og Hustad lagt til Fræna prestegjeld.

Referanser

Hustadvikas historie
Religion i Møre og Romsdal
Prestegjeld i Møre bispedømme